ai4bharat/Pralekha huggingface dataset:
അംഗങ്ങളെ പരിപാലിക്കല്, തൊഴിലിലെ ധാര്മികത, സാങ്കേതിക ഗവേഷണം, തൊഴില്പരമായ തുടര്വികസനം, വൈദഗ്ധ്യപൂര്ണമായ അക്കൗണ്ടന്സി പരിശീലനം, ഓഡിറ്റിന്റെ മേന്മ പരിശോധിക്കല്, അക്കൗണ്ടിങ് വിജ്ഞാനം പുതുക്കല്, തൊഴില്പരവും സാങ്കേതികവുമായ വികാസം എന്നീ മേഖലകളില് പരസ്പരം സഹകരിക്കുന്നതിനുള്ള ചട്ടക്കൂട് ഒരുക്കാന് ഇന്സ്റ്റിറ്റ്യൂട്ട് ഓഫ് ചാര്ട്ടേഡ് അക്കൗണ്ടന്റ്സ് ഓഫ് ഇന്ത്യയും നാഷണല് ബോര്ഡ് ഓഫ് അക്കൗണ്ടന്റ്സ് ആന്ഡ് ഓഡിറ്റേഴ്സ്  ടാന്സാനിയയും ചേര്ന്നു ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
നേട്ടം: ഐ.സി.എ.ഐ. അംഗങ്ങള്ക്കും വിദ്യാര്ഥികള്ക്കും അവരുടെ പ്രസ്ഥാനങ്ങള്ക്കും പരസ്പര വിനിമയത്തിലൂടെയുള്ള നേട്ടം ഉറപ്പാക്കുന്നതാണ് ഈ ധാരണാപത്രം. ഐ.സി.എ.ഐ. അംഗങ്ങള്ക്കു തങ്ങളുടെ പ്രവര്ത്തനചക്രവാളം വികസിപ്പിക്കുന്നതിന് ഇതു സഹായകമാകും. ഐ.സി.എ.ഐയും എന്.ബി.എ.എ. ടാന്സാനിയയും തമ്മിലുള്ള ബന്ധം മെച്ചപ്പെടാന് ധാരണാപത്രം വഴിയൊരുക്കും.
പശ്ചാത്തലം:
ആഫ്രിക്കയിലെ അക്കൗണ്ടന്സി, ഓഡിറ്റിങ് തൊഴില് മെച്ചപ്പെടുത്തുക എന്നത് ഐ.സി.എ.ഐയുടെയും അതിലെ അംഗങ്ങളുടെയും മുന്നിലുള്ള വലിയ സാധ്യതയാണ്. എന്.ബി.എ.എ. ടാന്സാനിയയുമായി ഐ.സി.എ.ഐ.ധാരണാപത്രം ഒപ്പുവെക്കുക വഴി ഇന്ത്യന് സി.എമാര്ക്ക് ടാന്സാനിയയിലെ തൊഴില്ദാതാക്കള്ക്കിടയില് കൂടുതല് സ്ഥാനവും പ്രചാരവും ലഭിക്കും. നിലവില് ആഫ്രിക്കയില് ജോലി ചെയ്യുന്നതും ഭാവിയില് അങ്ങോട്ടേക്കു പോകാന് ആഗ്രഹിക്കുന്നതുമായ ഇന്ത്യന് ചാര്ട്ടേഡ് അക്കൗണ്ടന്റുമാര്ക്ക് നല്ല പ്രതിച്ഛായ ലഭ്യമാകും.
ഇന്ത്യന് പാര്ലമെന്റ് പാസാക്കിയ നിയമത്തിനു വിധേയമായി രൂപീകൃതമായ സ്ഥാപനമാണ് ഐ.സി.എ.ഐ. ഇന്ത്യയിലെ ചാര്ട്ടേഡ് അക്കൗണ്ടന്സി മേഖല പ്രവര്ത്തിക്കുന്നത് ദ് ചാര്ട്ടേഡ് അക്കൗണ്ടന്റ്സ് ആക്റ്റ്, 1949നു വിധേയമായാണ്. ടാന്സാനിയ ഗവണ്മെന്റിന്റെ ധനകാര്യ മന്ത്രാലയത്തിനു കീഴില് പ്രവര്ത്തിക്കുന്ന എന്.ബി.എ.എ. ടാന്സാനിയ 1972ലെ ഓഡിറ്റേഴ്സ ആന്ഡ് അക്കൗണ്ടന്റ്സ്  ആക്റ്റിന്റെ 33ാം നിയമത്തിനും 1995ല് ഭേദഗതി ചെയ്യപ്പെട്ടിട്ടുള്ള രണ്ടാം നമ്പര് ആക്റ്റിനും വിധേയമായാണു രൂപീകരിക്കപ്പെട്ടിട്ടുള്ളത്.
നൈപുണ്യ വികസന, സംരംഭക
മന്ത്രാലയം
പ്രധാനമന്ത്രി കൗശൽ വികാസ് യോജന  യുടെ മൂന്നാം ഘട്ടത്തിന് നാളെ തുടക്കം.
 യുടെ മൂന്നാം ഘട്ടം രാജ്യത്തെ എല്ലാ സംസ്ഥാനങ്ങളിലുമുള്ള 600 ജില്ലകളിൽ നാളെ ആരംഭിക്കും. കേന്ദ്ര നൈപുണ്യ വികസന സംരംഭകത്വ മന്ത്രാലയത്തിന്റെ ആഭിമുഖ്യത്തിൽ നടപ്പാക്കുന്ന ഈ ഘട്ടത്തിൽ പുതിയ കാലത്തെയും കോവിഡുമായി ബന്ധപ്പെട്ട നൈപുണ്യങ്ങൾക്കായിരിക്കും ഊന്നൽ നൽകുക.
948.90 കോടി രൂപയുടെ അടങ്കലോടെ സ്കിൽ ഇന്ത്യ ദൗത്യം നടപ്പാക്കുന്ന പി.എം.കെ.വി.വൈ 3.0 യ്ക്ക് കീഴിൽ എട്ട് ലക്ഷം പേർക്ക് നൈപുണ്യ പരിശീലനം നൽകാനാണ് ലക്ഷ്യമിട്ടിരിക്കുന്നത്. 729 പ്രധാനമന്ത്രി കൗശൽ കേന്ദ്രങ്ങൾ, സ്കിൽ ഇന്ത്യയ്ക്ക് കീഴിലുള്ള 200 ലേറെ ഐ.ടി.ഐ കൾ മുഖേനയായിരിക്കും പരിശീലനം നൽകുക. പദ്ധതിയുടെ ഒന്നും രണ്ടും ഘട്ടങ്ങളുടെ നടത്തിപ്പിലെ അനുഭവത്തിന്റെ വെളിച്ചത്തിൽ കോവിഡ് മഹാമാരിയുടെ ഫലമായുള്ള പരിസ്ഥിതി കൂടി കണക്കിലെടുത്ത് ആവശ്യമായ മെച്ചപ്പെടുത്തലുകൾ പരിശീലനത്തിൽ ഉൾക്കൊള്ളിച്ചിട്ടുണ്ട്.
കേന്ദ്ര നൈപുണ്യ വികസന സംരംഭകത്വ മന്ത്രി ഡോ. മഹേന്ദ്ര നാഥ് പാണ്ഡെ മൂന്നാം ഘട്ടത്തിന്റെ ഉദ്ഘാടനം നിർവ്വഹിക്കും. മന്ത്രാലയത്തിന്റെ താഴെ പറയുന്ന സോഷ്യൽ മീഡിയ പ്ലാറ്റ്ഫോമുകളിൽ നാളെ ഉച്ചയ്ക്ക് 12.30 മുതൽ ചടങ്ങ് വീക്ഷിക്കാം.
PMKVY Facebook: www.facebook.com/PMKVYOfficial
Skill India Facebook: www.facebook.com/SkillIndiaOfficial
Skill India Twitter: www.twitter.com/@MSDESkillindia
Skill India YouTube: https://www.youtube.com/channel/UCzNfVNX5yLEUhIRNZJKniHg
.
പ്രധാനമന്ത്രിയുടെ ഓഫീസ്
അന്താരാഷ്ട്ര വനിതാ ദിനത്തോടനുബന്ധിച്ച് കച്ചിൽ സംഘടിപ്പിക്കുന്ന സെമിനാറിനെ പ്രധാനമന്ത്രി അഭിസംബോധന ചെയ്യും
സമൂഹത്തിൽ വനിതാ സന്യാസിനിമാരുടെ പങ്കും സ്ത്രീശാക്തീകരണത്തിനായുള്ള അവരുടെ സംഭാവനകളും തിരിച്ചറിയുന്നതിനാണ് സെമിനാർ സംഘടിപ്പിക്കുന്നത്
പ്രധാനമന്ത്രി ശ്രീ നരേന്ദ്ര മോദി അന്താരാഷ്ട്ര വനിതാ ദിനത്തിൽ വീഡിയോ കോൺഫറൻസിംഗിലൂടെ കച്ചിലെ ധോർഡോയിലെ വനിതാ സന്യാസി ക്യാമ്പിൽ വൈകുന്നേരം 6 മണിക്ക് ഒരു സെമിനാറിനെ അഭിസംബോധന ചെയ്യും. സമൂഹത്തിൽ വനിതാ സന്യാസിമാർക്കുള്ള പങ്കും സ്ത്രീശാക്തീകരണത്തിന് അവർ നൽകുന്ന സംഭാവനകളും തിരിച്ചറിയുന്നതിനാണ് സെമിനാർ സംഘടിപ്പിക്കുന്നത്. ധോർദോയിൽ നടക്കുന്ന സെമിനാറിൽ അഞ്ഞൂറിലധികം വനിതാ സന്യാസിമാർ പങ്കെടുക്കും.
സംസ്കാരം, മതം, സ്ത്രീ ഉന്നമനം, സുരക്ഷ, സാമൂഹിക പദവി, ഇന്ത്യൻ സംസ്കാരത്തിൽ സ്ത്രീകളുടെ പങ്ക് എന്നീ വിഷയങ്ങളിൽ സെമിനാർ നടക്കും. സ്ത്രീകളുടെ നേട്ടങ്ങൾക്കൊപ്പം സ്ത്രീകൾക്ക് പ്രയോജനപ്പെടുന്ന കേന്ദ്ര-സംസ്ഥാന ഗവണ്മെന്റുകളുടെ ക്ഷേമപദ്ധതികളും ചർച്ച ചെയ്യും.
കേന്ദ്രമന്ത്രി ശ്രീമതി സ്മൃതി സുബിൻ ഇറാനി, കേന്ദ്ര സഹമന്ത്രിമാരായ സാധ്വി നിരഞ്ജൻ ജ്യോതി ഡോ. ഭാരതി പ്രവീൺ പവാർ എന്നിവരും സെമിനാറിൽ പങ്കെടുക്കും. ചടങ്ങിൽ സാധ്വി ഋതംബര, മഹാ മണ്ഡലേശ്വർ കങ്കേശ്വരി ദേവി തുടങ്ങിയവർ പങ്കെടുക്കും.
-ND-
(
പ്രധാനമന്ത്രിയുടെ ഓഫീസ്
ഡോ. ശ്യാമ പ്രസാദ് മുഖർജിയുടെ പുണ്യ തിഥിയിൽ പ്രധാനമന്ത്രിയുടെ അനുസ്മരണ
പ്രധാനമന്ത്രി ശ്രീ നരേന്ദ്ര മോദി, ഡോ. ശ്യാമ പ്രസാദ് മുഖർജിയുടെ പുണ്യ തിഥിയിൽ അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഡോ. ശ്യാമ പ്രസാദ് മുഖർജിയെ അദ്ദേഹത്തിന്റെ പുണ്യ തിഥിയിൽ അനുസ്മരിക്കുന്നു. ഇന്ത്യയുടെ ഐക്യത്തിന് വേണ്ടിയുള്ള അദ്ദേഹത്തിന്റെ സമാനതകളില്ലാത്ത പരിശ്രമങ്ങൾക്ക് ഓരോ ഭാരതീയനും അദ്ദേഹത്തോട് കടപ്പെട്ടിരിക്കുന്നു. ഇന്ത്യയുടെ പുരോഗതിക്കായി അദ്ദേഹം കഠിനമായി പരിശ്രമിക്കുകയും ശക്തവും സമൃദ്ധവുമായ ഒരു രാഷ്ട്രം സ്വപ്നം കാണുകയും ചെയ്തു. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ നാം പ്രതിജ്ഞാബദ്ധരാണ്. "
ND
--ND--
(Remembering Dr. Syama Prasad Mookerjee on his Punya Tithi. Every Indian is indebted to him for his unparalleled efforts towards furthering India’s unity. He worked hard for India’s progress and dreamt of a strong and prosperous nation. We are committed to fulfilling his dreams.
— Narendra Modi  June 23, 2022
ആരോഗ്യ, കുടുംബക്ഷേമ മന്ത്രാലയം
91.77 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, ഒക്ടോബർ 05 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 91.77 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6.73 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
പ്രധാനമന്ത്രിയുടെ ഓഫീസ്
മുൻ ഇന്ത്യൻ ക്രിക്കറ്റ് താരം ശ്രീ യശ്പാൽ ശർമ്മയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ ഇന്ത്യൻ ക്രിക്കറ്റ് താരവും 1983 ലെ ലോകകപ്പ് ജേതാക്കളുടെ സ്ക്വാഡിലെ അംഗവുമായ ശ്രീ യശ്പാൽ ശർമ്മയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം രേഖപ്പെടുത്തി.
1983- ലെ ഇതിഹാസ സ്ക്വാഡിൽ ഉൾപ്പെടെ ഇന്ത്യൻ ക്രിക്കറ്റ് ടീമിലെ ഏറ്റവും പ്രിയങ്കരനായിരുന്നു ശ്രീ യശ്പാൽ ശർമ ജി. ടീം അംഗങ്ങൾക്കും ആരാധകർക്കും വളർന്നുവരുന്ന ക്രിക്കറ്റ് കളിക്കാർക്കും പ്രചോദനമായിരുന്നു അദ്ദേഹം. അദ്ദേഹത്തിന്റെ വിയോഗം കടുത്ത മനോവേദന ഉളവാക്കുന്നു. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി.
പ്രധാനമന്ത്രിയുടെ ഓഫീസ്
വ്യവസായി കാന്തിസെൻ ഷ്രോഫിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഗുജറാത്തിലെ പ്രമുഖ വ്യവസായി ശ്രീ കാന്തിസെൻ ഷ്രോഫിന്റെ  നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി ഗുജറാത്തിലെ ദയാലുവായ മനുഷ്യൻ എന്നാണ് ശ്രീ കാന്തിസെൻ ഷ്രോഫിനെ വിശേഷിപ്പിച്ചത് . വിജയകരമായ വ്യവസായി എന്നതിലുപരി ചെറുകിട കരകൗശലത്തൊഴിലാളികളുടെ ഉന്നമനത്തിനായി അദ്ദേഹം ധാരാളം സംഭാവനകൾ നൽകി.
പ്രധാനമന്ത്രിയുടെ ഓഫീസ്
ഗണേശ ചതുർത്ഥി ദിനത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ഗണേശ ചതുർത്ഥിയോടനുബന്ധിച്ച് ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു; :
("നിങ്ങൾക്കെല്ലാവർക്കും വളരെ സന്തോഷകരമായ ഗണേശ ചതുർത്ഥി ആശംസിക്കുന്നു. ഈ ശുഭകരമായ സന്ദർഭം എല്ലാവരുടെയും ജീവിതത്തിൽ സന്തോഷവും സമാധാനവും ഭാഗ്യവും ആരോഗ്യവും നൽകട്ടെ. ഗണപതി ബാപ്പ മോര്യ!"
റോഡ് ഗതാഗത, ഹൈവേ മന്ത്രാലയം
ഇന്നൊവേഷൻ ബാങ്ക് രൂപീകരിക്കാൻ ശ്രീ നിതിൻ ഗഡ്കരി നിർദേശം നൽകി
ന്യൂ ഡൽഹി: ജൂൺ 17, 2022
അടിസ്ഥാന സൗകര്യ വികസനത്തിൽ 'ഗുണനിലവാരം' വർധിപ്പിക്കുന്നതിനായി പുതിയ ആശയങ്ങൾക്കും ഗവേഷണ കണ്ടെത്തലുകൾക്കും സാങ്കേതികവിദ്യകൾക്കുമായി ഒരു ഇന്നൊവേഷൻ ബാങ്ക് രൂപീകരിക്കാൻ കേന്ദ്ര ഉപരിതല ഗതാഗത, ഹൈവേ മന്ത്രി ശ്രീ നിതിൻ ഗഡ്കരി നിർദ്ദേശിച്ചു.
ഇന്ത്യൻ റോഡ്സ് കോൺഗ്രസിന്റെ  222-മത് മിഡ്-ടേം കൗൺസിൽ യോഗത്തിന്റെ ഉദ്ഘാടന ചടങ്ങിനെ അഭിസംബോധന ചെയ്യവെ, ഐഐടികളുടെയും ലോകത്തിലെ ആഗോള സ്ഥാപനങ്ങളുടെയും സഹായത്തോടെ ഐആർസി ഒരു ലോകോത്തര അത്യാധുനിക ലബോറട്ടറി വികസിപ്പിക്കണമെന്ന് അദ്ദേഹം നിർദ്ദേശിച്ചു.
ദേശീയ പാതകളുടെ നീളം 2014 ലെ 91,000 കിലോമീറ്ററിൽ നിന്ന് 1.47 ലക്ഷം കിലോമീറ്ററായി ഇപ്പോൾ 50 ശതമാനത്തിലധികം വർധിച്ചതായി മന്ത്രി പറഞ്ഞു. 2025ഓടെ ദേശീയ പാത ശൃംഖല 2 ലക്ഷം കിലോമീറ്ററായി വികസിപ്പിക്കാൻ ഗവൺമെൻറ് ആത്മാർപ്പണത്തോടെ പ്രവർത്തിക്കുകയാണെന്ന് അദ്ദേഹം പറഞ്ഞു.
ലോകത്തിലെ ഏറ്റവും മികച്ചതും വിജയകരവുമായ സാങ്കേതിക വിദ്യയും പുതിയ നിർമാണസാമഗ്രികളും സ്വീകരിക്കാൻ രാജ്യം തയ്യാറാണെന്നും മന്ത്രി പറഞ്ഞു. തെളിയിക്കപ്പെട്ട സാങ്കേതികവിദ്യയുടെ ഉപയോഗവും നിർമാണച്ചെലവ് കുറയ്ക്കലും രണ്ട് പ്രധാന പ്രേരകശക്തികളാണെന്ന് അദ്ദേഹം പറഞ്ഞു.
നിർമ്മാണ ഘട്ടത്തിലും പ്രവർത്തന ഘട്ടത്തിലും കാർബൺ ബഹിർഗമനം ഏറ്റവും കുറഞ്ഞതായിരിക്കണമെന്നും പ്രകൃതി വിഭവങ്ങളുടെചൂഷണം പരിമിതമായിരിക്കണമെന്നും ശ്രീ ഗഡ്കരി പറഞ്ഞു. പരിസ്ഥിതിയുടെയും ആവാസവ്യൂഹത്തിന്റെയും നാശത്തിന് കാരണമാകുന്ന വികസനം അംഗീകരിക്കാനാവില്ലെന്നും അദ്ദേഹം പറഞ്ഞു. സ്റ്റീലിനും സിമന്റിനും സുസ്ഥിര ബദൽ കണ്ടെത്തണമെന്നും അദ്ദേഹം ആവശ്യപ്പെട്ടു
റോഡ് സുരക്ഷ, ഗവണ്മെന്റ് മുൻഗണന നൽകുന്ന മേഖലയാണെന്ന് മന്ത്രി പറഞ്ഞു. റോഡ് എഞ്ചിനീയറിംഗുമായി ബന്ധപ്പെട്ട ഫലപ്രദമായ ആഗോള സമ്പ്രദായങ്ങളും മാർഗ്ഗനിർദ്ദേശങ്ങളും സ്വീകരിക്കേണ്ടതിന്റെ ആവശ്യകതയുണ്ടെന്നും അദ്ദേഹം കൂട്ടിച്ചേർത്തു.
IE
(Visitor Counter : 107
പ്രധാനമന്ത്രിയുടെ ഓഫീസ്
സ്വാതന്ത്ര്യ സമര സേനാനി നരസിംഹഭായ് പട്ടേലിന്റെ വിയോഗത്തിൽ പ്രധാനമന്ത്രി അനുശോചിച്ചു
സ്വാതന്ത്ര്യ സമര സേനാനി ശ്രീ നരസിംഹഭായ് പട്ടേലിന്റെ നിര്യാണത്തിൽ പ്രധാനമന്ത്രി അഗാധമായ ദുഃഖം രേഖപ്പെടുത്തുകയും സ്വാതന്ത്ര്യ സമരത്തിന് അദ്ദേഹം നൽകിയ സംഭാവനകളെ സ്മരിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"നവസാരിസ് ഫ്രീഡം സേനയുടെ ശ്രീ നർസിങ്ഭായ് പട്ടേലിന്റെ നിര്യാണത്തിൽ ദുഃഖക്കുന്നു . രാജ്യത്തിന്റെ സ്വാതന്ത്ര്യസമരത്തിന് അദ്ദേഹം നൽകിയ സംഭാവനകൾ എന്നും അവിസ്മരണീയമായിരിക്കും. അദ്ദേഹത്തിന്റെ ആത്മാവിന് നിത്യശാന്തിയും ദുഃഖിതരായ കുടുംബത്തിന് അനുശോചനവും നേരുന്നു. "
ആരോഗ്യ, കുടുംബക്ഷേമ മന്ത്രാലയം
30 ലക്ഷം കൺസൾറ്റേഷനുകൾ പൂർത്തീകരിച്ഛ് ഇ-സഞ്ജീവനി ടെലിമെഡിസിൻ സേവനം
ന്യൂഡൽഹി, മാർച്ച് 17,2021
ദേശിയ ടെലി-മെഡിസിൻ സേവനമായ ഇ-സഞ്ജീവനി 30 ലക്ഷം കൺസൾറ്റേഷനുകൾ പൂർത്തീകരിച്ഛ് മറ്റൊരു നാഴികക്കല്ല് പിന്നിട്ടു. ഇപ്പോൾ ഈ സേവനം 31 സംസ്ഥാനങ്ങൾ/കേന്ദ്രഭരണ പ്രദേശങ്ങൾ എന്നിവിടങ്ങളിൽ ലഭ്യമാണ്. ദിവസേന 35,000-ത്തിൽ പരം രോഗികൾ ഈ സേവനം ഉപയോഗിച്ച് വരുന്നു.
(ഇ-സഞ്ജീവനിയുടെ കീഴിൽ രണ്ട് സേവനങ്ങളാണ് ഉള്ളത്. ഒന്ന് - 'ഡോക്ടർ-ടു-ഡോക്ടർ' സേവനമായ ഇ-സഞ്ജീവനി AB-HWC-യും, രണ്ട് - 'പേഷ്ന്റ്-ടു-ഡോക്ടർ' സേവനമായ ഇ-സഞ്ജീവനി OPD-യും.
നവംബർ 2019-ഇൽ തുടങ്ങിയ ഇ-സഞ്ജീവനി AB-HWC ഇതുവരെ ഏകദേശം 9 ലക്ഷം കൺസൾറ്റേഷനുകൾ പൂർത്തിയാക്കി. ആന്ധ്രപ്രദേശിലാണ് ആദ്യമായി ഈ സേവനം തുടങ്ങിയത്.
ഇ-സഞ്ജീവനി OPD, ഡിജിറ്റൽ ആരോഗ്യ സേവനങ്ങൾ 250-ൽ കൂടുതൽ ഓൺലൈൻ OPD കളിലൂടെ നൽകുന്നു. ഏപ്രിൽ 13, 2020 ഇൽ തുടങ്ങിയ ഈ സേവനം ഇതുവരെ 21 ലക്ഷത്തിൽ അധികം പേരാണ് ഉപയോഗപ്പെടുത്തിയത്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രിയൂം നേപ്പാള് പ്രധാനമന്ത്രിയും തമ്മില് ടെലിഫോണില് സംസാരിച്ചു
പ്രധാനമന്ത്രി ശ്രീ നരേന്ദ്രമോദി ഇന്ന് നേപ്പാള് പ്രധാനമന്ത്രി ശ്രീ കെ.പി. ശര്മ്മ ഒലിയുമായി ടെലിഫോണില് സംസാരിച്ചു.കോവിഡ്-19 പ്രതിസന്ധിയേയും അത് ഇരു രാജ്യങ്ങളിലെ പൗരന്മാര്ക്കും ഈ മേഖലയ്ക്കും ഉയര്ത്തുന്ന വെല്ലുവിളികളെക്കുറിച്ചും ഇരു നേതാക്കളും തങ്ങളുടെ വീക്ഷണങ്ങള് പങ്കുവച്ചു. കോവിഡ്-19 തടയുന്നതിന് തങ്ങളുടെ രാജ്യങ്ങള് കൈക്കൊണ്ട നടപടികളെക്കുറിച്ച് അവര് ചര്ച്ച നടത്തി.
ഈ പ്രതിസന്ധി പ്രതിരോധിക്കുന്നതിനും നിയന്ത്രിക്കുന്നതിനും ഒലിയുടെ നേതൃത്വത്തില് കീഴില് നേപ്പാള് ഗവണ്മെന്റ് നടത്തുന്ന പരിശ്രമങ്ങളെയും, നേപ്പാളിലെ ജനങ്ങളുടെ ശക്തമായ നിശ്ചയദാര്ഢ്യത്തേയും പ്രധാനമന്ത്രി മോദി അഭിനന്ദിച്ചു.
(മഹാമാരിക്കെതിരായുള്ള പ്രതിരോധം സാര്ക്ക് രാജ്യങ്ങള്ക്കിടയില് ഏകോപിപ്പിച്ചതിന് പ്രധാനമന്ത്രി സ്വീകരിച്ച മുന്കൈയ്ക്ക് പ്രധാനമന്ത്രി ഒലി തന്റെ അഭിനന്ദനം ആവര്ത്തിച്ചു. നേപ്പാളിന് ഇന്ത്യ നല്കിയ ഉഭയകക്ഷി പിന്തുണയ്ക്കുള്ള നന്ദിയും അദ്ദേഹം പ്രകടിപ്പിച്ചു.
ഈ ആഗോള മഹാമാരിക്കെതിരായ പോരാട്ടത്തില് നേപ്പാളിന്റെ എല്ലാ പരിശ്രമങ്ങള്ക്കും സാദ്ധ്യമായ എല്ലാ സഹായങ്ങളും ഉറപ്പാക്കുന്നതിനുള്ള ഇന്ത്യയുടെ പ്രതിബദ്ധത പ്രധാനമന്ത്രി മോദിയും ആവര്ത്തിച്ചു.
അതിര്ത്തി കടന്ന് അവശ്യവസ്തുക്കള് വിതരണം ചെയ്യുന്നതിനുള്ള സൗകര്യമുള്പ്പെടെ കോവിഡ്-19 മൂലം ഉടലെടുക്കുന്ന എല്ലാ പ്രശ്നങ്ങള്ക്കും ഇരു രാജ്യങ്ങളിലേയും വിദഗ്ധരും ഉദ്യോഗസ്ഥരും കൂടിക്കാഴ്ചകളും പരസ്പരം ഏകോപിപ്പിക്കലും തുടരുന്നതിനും ഇരു നേതാക്കളും സമ്മതിച്ചു.
പ്രധാനമന്ത്രി ഒലിക്കും നേപ്പാളിലെ ജനങ്ങള്ക്കും പ്രധാനമന്ത്രി ശുഭാശംസകളും ആരോഗ്യവും സൗഖ്യവും നേര്ന്നു.
പ്രധാനമന്ത്രിയുടെ ഓഫീസ്
ഗുജറാത്തിലെ കെവാദിയയില് ഒക്ടോബര് 31ന് നടക്കുന്ന ഏകതാ ദിവസ് ആഘോഷങ്ങളില് പ്രധാനമന്ത്രി പങ്കെടുക്കും
'ഉരുക്കുമനുഷ്യന്' എന്നറിയപ്പെടുന്ന സര്ദാര് വല്ലഭ്ഭായി പട്ടേലിന്റെ ജന്മവാര്ഷിക ദിനമായ 2020 ഒക്ടോബര് 31-ന് ഗുജറാത്തിലെ കെവാഡദിയയില് നടക്കുന്ന ഏകതാ ദിവസ് ആഘോഷപരിപാടികളില് പ്രധാനമന്ത്രി ശ്രീ. നരേന്ദ്ര മോദി പങ്കെടുക്കും.
ചടങ്ങില് ഏകതാ പ്രതിമയ്ക്ക് മുന്നില് പുഷ്പാഞ്ജലി അര്പ്പിക്കുന്ന അദ്ദേഹം, ഏകതാ പ്രതിജ്ഞ ചൊല്ലിക്കൊടുക്കുകയും ഏകതാ ദിന പരേഡ് വീക്ഷിക്കുകയും ചെയ്യും.
മസൂറിയിലെ എല്.ബി.എസ്.എന്.എ.എയിലെ സിവില് സര്വീസ് പ്രൊബേഷനറി ഓഫിസര് മാരുമായി അദ്ദേഹം കെവാദിയയില് നിന്ന് വീഡിയോ കോണ്ഫറന്സിലൂടെ സംവദിക്കും.
2019 ല് ആദ്യമായി ആരംഭിച്ച സംയോജിത ഫൗണ്ടേഷന് കോഴ്സ് ആയ 'ആരംഭു' മായി ബന്ധപ്പെട്ടാണ് ഈ ആശയവിനിമയ പരിപാടി. സിവില് സര്വീസ് ഉദ്യോഗസ്ഥരുടെ ഔദ്യോഗിക ജീവിതത്തിന്റെ തുടക്കം മുതല് തന്നെ വകുപ്പുകളുടെയും സേവനമേഖലയുടെയും അതിര് വരമ്പുകള് ഇല്ലാതാക്കുക എന്ന ലക്ഷ്യത്തോടെ ഓള് ഇന്ത്യ സര്വീസ്, ഗ്രൂപ്പ് എ സെന്ട്രല് സര്വീസ്, ഫോറിന് സര്വീസ് എന്നിവയിലുള്ള പ്രൊബേഷണറി ഓഫീസര്മാര്ക്ക് പൊതുവായി ആരംഭിച്ച ഫൗണ്ടേഷന് കോഴ്സ് ആണിത്.
കെവാദിയ സംയോജിത വികസന പരിപാടിയുടെ ഭാഗമായി 2020 ഒക്ടോബര് 30, 31 തീയതികളില് പ്രധാനമന്ത്രി ശ്രീ നരേന്ദ്രമോദി നിരവധി പദ്ധതികള് ഉദ്ഘാടനം ചെയ്യും.ഏകതാ പ്രതിമയിലേക്കുള്ള ഏകതാ ബോട്ട് സര്വീസ് ഫ്ളാഗ് ഓഫ്, ഏകതാ മാള്, ചില്ഡ്രന്സ് പാര്ക്ക് എന്നിവയുടെ ഉദ്ഘാടനം തുടങ്ങിയവ ഇതില് ഉള്പ്പെടുന്നു.
കൂടാതെ,യൂണിറ്റി ഗ്ലോ ഗാര്ഡനില് വെച്ച് നടക്കുന്ന ചടങ്ങില് ഐക്യരാഷ്ട്രസഘടനയുടെ എല്ലാ ഔദ്യോഗിക ഭാഷകളിലുമായി ഏകതാ പ്രതിമയെ പറ്റിയുള്ള വെബ്സൈറ്റ്, കെവാദിയ ആപ്പ് എന്നിവ അദ്ദേഹം ഉദ്ഘാടനം ചെയ്യും. കെവാദിയായിലെ ഏകതാ പ്രതിമയെ, അഹമ്മദാബാദിലെ സബര്മതി നദി തീരവുമായി ബന്ധിപ്പിക്കുന്ന ജലവിമാന സര്വീസും അദ്ദേഹം ഉദ്ഘാടനം ചെയ്യും.
ഏകതാ ബോട്ട് സര്വീസ്
ശ്രേഷ്ഠ ഭാരത് ഭവനില് നിന്നും ഏകതാ പ്രതിമ ലേക്കുള്ള ആറ് കിലോമീറ്റര് ദൂരം ബോട്ട് യാത്രയിലൂടെ പ്രതിമയുടെഗംഭീരദൃശ്യം സഞ്ചാരികള്ക്ക് ആസ്വദിക്കാനാകും. 40 മിനിറ്റ് ദൈര്ഘ്യമുള്ള യാത്രയില് ഒരേസമയം 200 യാത്രക്കാരെ ഉള്ക്കൊള്ളാവുന്ന ബോട്ട് ആണ് സര്വീസ് നടത്തുക.
ഏകതാ മാള്
രാജ്യത്തിന്റെ നാനാത്വത്തില് ഏകത്വം പ്രതിഫലിപ്പിക്കുന്ന,രാജ്യമെമ്പാടുമുള്ള കരകൗശലവസ്തുക്കളും പരമ്പരാഗത വസ്തുക്കളും 35,000 ചതുരശ്ര അടി വിസ്തീര്ണമുള്ള ഈ മാളില് പ്രദര്ശിപ്പിച്ചിരിക്കുന്നു. വ്യത്യസ്ത സംസ്ഥാനങ്ങളെ പ്രതിനിധാനം ചെയ്യുന്ന 20 എംപോറിയങ്ങള് മാളിലുണ്ട്.
ചില്ഡ്രന്സ് ന്യൂട്രീഷന് പാര്ക്ക്
സാങ്കേതികവിദ്യ അധിഷ്ഠിതമായുള്ള ലോകത്തിലെതന്നെ പ്രഥമ ചില്ഡ്രന്സ് ന്യൂട്രിഷന്പാര്ക്കിന് 35,000 ചതുരശ്ര അടി വിസ്തീര്ണമുണ്ട്. കൗതുകകരമായ ആശയങ്ങളോട് കൂടിയ സ്റ്റേഷനുകളിലേക്ക് ഈ പാര്ക്കിനുള്ളിലൂടെ ഒരു 'ന്യൂട്രി ട്രെയിന്' സര്വീസ് നടത്തുന്നു.
(
ആരോഗ്യ, കുടുംബക്ഷേമ മന്ത്രാലയം
ഇ-സഞ്ജീവനി 1.2 കോടി കൺസൾറ്റേഷനുകൾ പൂർത്തിയാക്കി
ന്യൂ ഡൽഹി, സെപ്റ്റംബർ 21, 2021
ഇന്ത്യ ഗവൺമെന്റിന്റെ ദേശീയ ടെലിമെഡിസിൻ സേവനമായ ഇ-സഞ്ജീവനി 1.2 കോടി കൺസൾട്ടേഷനുകൾ പൂർത്തിയാക്കി രാജ്യത്തെ ഏറ്റവും ജനപ്രിയവും വലുതുമായ ടെലിമെഡിസിൻ സേവനമായി മാറി. നിലവിൽ ഇത് രാജ്യത്തുടനീളമായി പ്രതിദിനം 90,000 രോഗികൾക്ക് സേവനം ലഭ്യമാക്കുന്നു.
രണ്ട് രീതികളിലൂടെയാണ് ഇ-സഞ്ജീവനി പ്രവർത്തിക്കുന്നത്. ഇ-സഞ്ജീവനി എബി-എച്ഡബ്ല്യൂസി , ഇ-സഞ്ജീവനി ഓപിഡി .
ഇ-സഞ്ജീവനി എബി-എച്ഡബ്ല്യൂസി ഏകദേശം 67,00,000 കൺസൾട്ടേഷനുകൾ പൂർത്തിയാക്കി. ആയുഷ്മാൻ ഭാരത് പദ്ധതിയുടെ കീഴിൽ ആരോഗ്യ-ക്ഷേമ കേന്ദ്രങ്ങളിൽ ഇത് നടപ്പിലാക്കുന്നു.
ഇതുവരെ, 51,00,000 -ലധികം രോഗികൾക്ക് ഇസഞ്ജീവനി ഒപിഡി വഴി സേവനം നൽകിയിട്ടുണ്ട്. അതിൽ ജനറൽ ഒപിഡികളും സ്പെഷ്യാലിറ്റി ഒപിഡികളും ഉൾപ്പടെ 430 ഓൺലൈൻ ഒപിഡികൾ ആണ് ഉള്ളത്.
ഇന്ത്യയിലെ നഗരങ്ങളിലും ഗ്രാമങ്ങളിലും നിലനിൽക്കുന്ന ആരോഗ്യരംഗത്തെ ഡിജിറ്റൽ വിടവ് ഇ-സഞ്ജീവനി ഇല്ലാതാക്കുന്നു. അടിസ്ഥാന തലത്തിൽ ഡോക്ടർമാരുടെയും സ്പെഷ്യലിസ്റ്റുകളുടെയും കുറവ് പരിഹരിക്കുന്നതിനോടൊപ്പം, ദ്വിതീയ, തൃതീയ തലത്തിലുള്ള ആശുപത്രികളിന്മേലുള്ള ഭാരവും കുറക്കാൻ സഹായിക്കുന്നു.
ഈ ഡിജിറ്റൽ സംരംഭം രാജ്യത്തെ ഡിജിറ്റൽ ആരോഗ്യ ആവാസവ്യവസ്ഥയെ ഉത്തേജിപ്പിക്കുകയും ചെയ്യുന്നു. മൊഹാലിയിലെ C-DAC വികസിപ്പിച്ചെടുത്ത ഒരു തദ്ദേശീയ സാങ്കേതിക വിദ്യയാണിത്.
കൺസൾറ്ററ്റേഷനുകളിൽ മുൻനിരയിലുള്ള 10 സംസ്ഥാനങ്ങളിൽ, 2,60,654 കൺസൾട്ടേഷനുകളോടെ കേരളം പത്താം സ്ഥാനത്താണ്.
(RRTN/SKY
രാജ്യരക്ഷാ മന്ത്രാലയം
പ്രതിരോധ ശ്രീ രാജ്നാഥ് സിംഗ് ഇസ്രയേൽ ഉപപ്രധാനമന്ത്രിയുമായി ടെലിഫോണിൽ സംഭാഷണം നടത്തി
(ന്യൂ ഡൽഹി: 09 ജൂലൈ 2021
ഇസ്രയേൽ ഉപപ്രധാനമന്ത്രിയും പ്രതിരോധ മന്ത്രിയുമായ ലഫ്റ്റനന്റ് ജനറൽ  ബെഞ്ചമിൻ ഗാന്റ്സുമായി 2021 ജൂലൈ 09 ന് പ്രതിരോധ മന്ത്രി ശ്രീ രാജ്നാഥ് സിംഗ് ടെലിഫോണിക് സംഭാഷണം നടത്തി. ഉപപ്രധാനമന്ത്രിയുടെയും ഇസ്രയേൽ പ്രതിരോധ മന്ത്രിയുടെയും ചുമതല ഏറ്റെടുത്ത ലഫ്. ജനറൽ  ബെഞ്ചമിൻ ഗാന്റ്സിനെ ശ്രീ രാജ്നാഥ് സിംഗ് അഭിനന്ദിച്ചു.
പ്രതിരോധ സഹകരണം കൂടുതൽ ശക്തമാക്കുന്നതിനും തന്ത്രപരമായ പങ്കാളിത്തം മുന്നോട്ട് കൊണ്ടുപോകുന്നതിനും ഇസ്രയേലുമായി ചേർന്ന് പ്രവർത്തിക്കാൻ താൻ ആഗ്രഹിക്കുന്നുവെന്ന് ടെലിഫോണിക് സംഭാഷണത്തിന് ശേഷമുള്ള ട്വീറ്റിൽ പ്രതിരോധ മന്ത്രി കുറിച്ചു. കോവിഡ്-19 മഹാമാരി നേരിടുന്നതിന് ഇസ്രായേൽ ഇന്ത്യക്കു നൽകിയ സഹായത്തിന് ലഫ്റ്റനന്റ് ജനറൽ  ബെഞ്ചമിൻ ഗാന്റ്സിനും അദ്ദേഹം നന്ദി പറഞ്ഞു.
IE
ഭൗമശാസ്ത്ര മന്ത്രാലയം
കേരളം, മാഹി, തമിഴ്നാട് പുതുച്ചേരി, കാരക്കൽ എന്നിവിടങ്ങളിൽ ഒറ്റപ്പെട്ട തീവ്ര-അതിതീവ്ര മഴയ്ക്ക് സാധ്യത
കന്യാകുമാരിയിലും സമീപ പ്രദേശത്തും രൂപംകൊണ്ട ന്യൂനമർദ്ദത്തിന്റെ സ്വാധീനത്താൽ, അടുത്ത രണ്ടു മൂന്നു ദിവസങ്ങളിൽ, കേരളം, മാഹി, ലക്ഷദ്വീപ്, തമിഴ്നാട്, പുതുച്ചേരി, കാരക്കൽ എന്നിവിടങ്ങളിൽ വ്യാപകമായി മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥാ നിരീക്ഷണ വകുപ്പ് അറിയിച്ചു. ഒറ്റപ്പെട്ട ഇടങ്ങളിൽ അതിതീവ്ര മഴക്കും ഇടിമിന്നലിനും സാധ്യതയുണ്ട്. 2021 ജനുവരി 12ന് കേരളം, മാഹി എന്നിവിടങ്ങളിൽ ഒറ്റപ്പെട്ട തീവ്ര-അതിതീവ്ര മഴയ്ക്ക് സാധ്യതയുണ്ട്. ജനുവരി 12, 13 തീയതികളിൽ തമിഴ്നാട്, പുതുച്ചേരി, കാരക്കൽ എന്നിവിടങ്ങളിൽ തീവ്ര-അതിതീവ്ര മഴയ്ക്ക് സാധ്യതയുണ്ട് എന്നും കേന്ദ്ര കാലാവസ്ഥാ വകുപ്പ് അറിയിച്ചു.
പ്രാദേശികതലത്തിൽ കാലാവസ്ഥ മുന്നറിയിപ്പിനായി, MAUSAM ആപ്പ്, കാർഷിക കാലാവസ്ഥ നിർദ്ദേശങ്ങൾക്കായി MEGHDOOT ആപ്പ്, ഇടിമിന്നൽ മുന്നറിയിപ്പിനായി DAMINI ആപ്പ് എന്നിവ ഡൗൺലോഡ് ചെയ്യുക. ജില്ലാ-തല വിവരങ്ങൾക്ക് സംസ്ഥാന MC/RMC വെബ്സൈറ്റുകൾ സന്ദർശിക്കുക.
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ ജൽപായ്ഗുരി അപകടത്തിൽ പ്രധാനമന്ത്രി അനുശോചിച്ചു
പശ്ചിമ ബംഗാളിലെ ജൽപായ്ഗുരിയിൽ ദുർഗാപൂജ ആഘോഷത്തിനിടെയുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"പശ്ചിമ ബംഗാളിലെ ജൽപായ്ഗുരിയിൽ ദുർഗ്ഗാപൂജ ആഘോഷങ്ങൾക്കിടെയുണ്ടായ അപകടത്തിൽ വേദനിക്കുന്നു. പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം: പ്രധാനമന്ത്രി "
ND
(
പ്രധാനമന്ത്രിയുടെ ഓഫീസ്
ഡാറ്റ സോണിഫിക്കേഷനിലൂടെ യുപിഐയുടെയും ഡിജിറ്റൽ പേയ്മെന്റുകളുടെയും കഥ പറഞ്ഞതിന് പ്രധാനമന്ത്രി ഐഐപിയെ അഭിനന്ദിച്ചു
പണമിടപാട് നടത്തുന്ന ശബ്ദത്തിലൂടെ ഡിജിറ്റൽ പേയ്മെന്റുകളുടെയും യുപിഐയുടെയും വിഷയം ഡാറ്റ സോണിഫിക്കേഷണിലൂടെ അറിയിച്ചതിന് പ്രധാനമന്ത്രി ശ്രീ നരേന്ദ്ര മോദി ഇന്ത്യ ഇൻ പിക്സൽസിനെ  അഭിനന്ദിച്ചു.
പിക്സെൽസ് ഇന്ത്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"യുപിഐ, ഡിജിറ്റൽ പേയ്മെന്റുകൾ എന്നിവയെക്കുറിച്ച് ഞാൻ പലപ്പോഴും സംസാരിച്ചിട്ടുണ്ട്, പക്ഷേ ഡാറ്റ സോണിഫിക്കേഷനിലൂടെ പണമിടപാട് നടത്തിയതിന്റെ ശബ്ദം നിങ്ങൾ എങ്ങനെ ഉപയോഗിച്ചുവെന്നത് എനിക്ക് ശരിക്കും ഇഷ്ടപ്പെട്ടു.
വളരെ രസകരവും ശ്രദ്ധേയവും വിവരദായകവുമാണ് ! ”
--ND--
(
ആഭ്യന്തരകാര്യ മന്ത്രാലയം
ലോക്ക് ഡൗണിനെത്തുടര്ന്ന് പല സ്ഥലങ്ങളിലായി കുടുങ്ങിപ്പോയവരെ നാട്ടിലെത്തിക്കാന് പ്രത്യേക ട്രെയിന് സര്വീസ്
കോവിഡ്-19 ന്റെ പശ്ചാത്തലത്തില് പ്രഖ്യാപിച്ച ലോക്ക്ഡൗണിനെത്തുടര്ന്ന് രാജ്യത്തിന്റെ വിവിധ ഭാഗങ്ങളില് കുടുങ്ങിക്കിടക്കുന്നവരെ തിരികെ നാട്ടില് എത്തിക്കാന് പ്രത്യേക ട്രെയിന് സര്വീസ് നടത്താനനുവദിച്ചുകൊണ്ട് കേന്ദ്ര ആഭ്യന്തര മന്ത്രാലം ഉത്തരവ് പുറത്തിറക്കി. അതിഥി തൊഴിലാളികള്, തീര്ത്ഥാടകര്, വിനോദസഞ്ചാരികള്, വിദ്യാര്ത്ഥികള് തുടങ്ങി രാജ്യത്ത് വിവിധയിടങ്ങളില് പെട്ടുപോയ നിരവധി പേരെ പ്രത്യേക ട്രെയിനുകളില് സ്വന്തം നാടുകളില് എത്തിക്കാനാണ് ഉത്തരവില് റെയില്വേ മന്ത്രാലയത്തിന് നിര്ദേശം നല്കിയിരിക്കുന്നത്.
(പ്രത്യേക ട്രെയിന് സര്വീസ് നടത്തുന്നതിന് സംസ്ഥാനങ്ങളും കേന്ദ്ര ഭരണ പ്രദേശങ്ങളുമായും പ്രവര്ത്തനങ്ങള് ഏകോപിപ്പിക്കുന്നതിന് റെയില്വേ നോഡല് ഓഫീസര്മാരെ നിയോഗിക്കും. ടിക്കറ്റ് വില്പ്പന, സ്റ്റേഷനുകള്, പ്ലാറ്റ്ഫോമുകള്, ട്രെയിനുകള് എന്നിവയില് സാമൂഹിക അകലം പാലിക്കുന്നതിനും മറ്റ് സുരക്ഷാ നടപടികള് സ്വീകരിക്കുന്നതിനും വേണ്ട മാര്ഗനിര്ദേശങ്ങള് പുറത്തിറക്കാനും നിര്ദ്ദേശം നല്കിയിട്ടുണ്ട്.
ഇതു സംബന്ധിച്ച ഔദ്യോഗിക രേഖ ഈ ലിങ്കില് ലഭ്യമാണ് : https://static.pib.gov.in/WriteReadData/userfiles/MHA%20Order%2001.05.2020%20%20Special%20Trains%20for%20Stranded%20Persons.jpeg
വിദ്യാഭ്യാസ മന്ത്രാലയം
നൈട്രജൻ ജനറേറ്ററിനെ ഓക്സിജൻ ജനറേറ്ററാക്കി മാറ്റുന്നതിലൂടെ ഓക്സിജന്റെ കുറവ് പരിഹരിക്കാമെന്ന് ഐഐടി ബോംബെ.
ന്യൂ ഡൽഹി ,29 ,2021
രാജ്യത്തെ കോവിഡ് -19 രോഗികളുടെ ചികിത്സയ്ക്കായി മെഡിക്കൽ ഓക്സിജന്റെ കുറവ് പരിഹരിക്കുന്നതിന് ഐഐടി ബോംബെ ഒരു സമർഥമായ പരിഹാരം കണ്ടെത്തി. പി എസ് എ  നൈട്രജൻ യൂണിറ്റിനെ, പി എസ് എ ഓക്സിജൻ യൂണിറ്റ് ആക്കി മാറ്റുന്ന പൈലറ്റ് പദ്ധതിയാണ് വിജയകരമായി പരീക്ഷിച്ചത്.ഐഐടി ബോംബെയിൽ നടത്തിയ പ്രാഥമിക പരിശോധനയിൽ മികച്ച ഫലം ലഭിച്ചു. 93-96% വരെ ശുദ്ധമായ ഓക്സിജൻ 3.5 എടിഎം മർദ്ദത്തിൽ ഉൽപ്പാദിപ്പിക്കാൻ ആയി.
നിലവിലുള്ള നൈട്രജൻ പ്ലാന്റ് സജ്ജീകരണത്തിലെ തന്മാത്രാ അരിപ്പകൾ കാർബണിൽ നിന്ന് സിയോലൈറ്റിലേക്ക് മാറ്റിക്കൊണ്ട് ക്രമീകരിച്ചാണ് നൈട്രജൻ യൂണിറ്റിനെ ഓക്സിജൻ യൂണിറ്റാക്കി മാറ്റിയത്.അന്തരീക്ഷത്തിൽ നിന്ന്,അസംസ്കൃത വസ്തുവായി വായു സ്വീകരിക്കുന്ന ഇത്തരം നൈട്രജൻ പ്ലാന്റുകൾ ഇന്ത്യയിലുടനീളമുള്ള വിവിധ വ്യവസായ പ്ലാന്റുകളിൽ ലഭ്യമാണ്.അതിനാൽ, അവ ഓരോന്നും ഓക്സിജൻ ജനറേറ്ററാക്കി മാറ്റാനും അതുവഴി നിലവിലെ പൊതുജനാരോഗ്യ അടിയന്തര ഘട്ടത്തെ മറികടക്കാനും സാധിക്കും.ഐഐടി ബോംബെ, ടാറ്റ കൺസൾട്ടിംഗ് എഞ്ചിനീയെഴ്സ്, മുംബൈയിലെ സ്പാൻടെക് എഞ്ചിനീയെഴ്സ് എന്നിവ തമ്മിലുള്ള സഹകരണ ശ്രമമാണ് പൈലറ്റ് പദ്ധതി.
കൂടുതൽ വിവരങ്ങൾക്ക്
(Visitor Counter : 244
പ്രധാനമന്ത്രിയുടെ ഓഫീസ്
പ്രധാനമന്ത്രിയും മറ്റ് നേതാക്കളും പാർലമെന്റിൽ ചെറുധാന്യ വിഭവങ്ങൾ വിളമ്പിയ ഉച്ചഭക്ഷണത്തിൽ പങ്കെടുത്തു
2023 ചെറുധാന്യവിളകളുടെ അന്താരാഷ്ട്ര വർഷമായി ആചരിക്കാൻ ഇന്ത്യ തയ്യാറെടുക്കുന്ന വേളയിൽ പ്രധാനമന്ത്രി ശ്രീ നരേന്ദ്ര മോദി മറ്റ് നേതാക്കൾക്കൊപ്പം പാർലമെന്റിൽ ചെറുധാന്യ വിഭവങ്ങൾ വിളമ്പിയ ഉച്ചഭക്ഷണത്തിൽ പങ്കെടുത്തു.
ട്വീറ്റിൽ പ്രധാനമന്ത്രി പറഞ്ഞു;
"ഞങ്ങൾ 2023 നെ ചെറുധാന്യവിളകളുടെ അന്താരാഷ്ട്ര വർഷമായി ആചരിക്കാൻ തയ്യാറെടുക്കുമ്പോൾ, പാർലമെന്റിൽ വിഭവസമൃദ്ധമായ ഉച്ചഭക്ഷണത്തിൽ പങ്കെടുത്തു, അവിടെ ചെറുധാന്യ വിഭവങ്ങൾ വിളമ്പി. കക്ഷിഭേദമില്ലാതെയുള്ള പങ്കാളിത്തം ഉത്തമമായിരുന്നു ."
As we prepare to mark 2023 as the International Year of Millets, attended a sumptuous lunch in Parliament where millet dishes were served. Good to see participation from across party lines. pic.twitter.com/PjU1mQh0F3
— Narendra Modi  December 20, 2022
പ്രധാനമന്ത്രിയുടെ ഓഫീസ്
ജർമ്മനിയിലെ മ്യൂണിക്കിൽ ഇന്ത്യൻ സമൂഹവുമായുള്ള പ്രധാനമന്ത്രിയുടെ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി മ്യൂണിക്കിലെ ഓഡി ഡോമിൽ ജർമ്മനിയിലെ ഇന്ത്യൻ സമൂഹത്തെ അഭിസംബോധന ചെയ്യുകയും അവരുമായി സംവദിക്കുകയും ചെയ്തു. ജർമ്മനിയിലെ ഇന്ത്യൻ സമൂഹത്തിലെ ഊര്ജ്ജസ്വലരായ ആയിരക്കണക്കിന് അംഗങ്ങൾ പരിപാടിയിൽ പങ്കെടുത്തു.
പ്രധാനമന്ത്രി ഇന്ത്യയുടെ വളർച്ചയുടെ കഥ എടുത്തുപറയുകയും രാജ്യത്തിന്റെ വികസന അജണ്ട കൂടുതൽ പോഷിപ്പിക്കാൻ ഗവൺമെന്റ് കൈക്കൊള്ളുന്ന വിവിധ സംരംഭങ്ങളെ പരാമർശിക്കുകയും ചെയ്തു. ഇന്ത്യയുടെ വിജയഗാഥ പ്രചരിപ്പിക്കുന്നതിലും ഇന്ത്യയുടെ വിജയത്തിന്റെ ബ്രാൻഡ് അംബാസഡർമാരായി പ്രവർത്തിക്കുന്നതിലും പ്രവാസികളുടെ സംഭാവനയെയും പ്രധാനമന്ത്രി അഭിനന്ദിച്ചു.
--ND--
(
പ്രത്യേക സേവനങ്ങളും ഫീച്ചറുകളും
ഡാക് അദാലത്ത് സെപ്റ്റംബർ 26ന്
തപാൽസേവനങ്ങളെപ്പറ്റിയുള്ള പരാതികൾ അറിയിക്കാൻ തിരുവനന്തപുരം നോർത്ത് പോസ്റ്റൽ ഡിവിഷണൽ തല ഡാക് അദാലത്ത് സെപ്റ്റംബർ 26 ന് രാവിലെ 11 ന് നടക്കും. തിരുവനന്തപുരം നോർത്ത് ഡിവിഷനിലെ തപാൽ ഓഫീസുകൾ നൽകുന്ന സേവനങ്ങൾക്കെതിരെയുള്ള പരാതികളും നിർദ്ദേശങ്ങളും പരാതിക്കാരന്റെ ഇ മെയിൽ ഐ ഡി/ വാട്സാപ്പ് നമ്പർ സഹിതം സെപ്റ്റംബർ 22 നോ അതിനുമുമ്പോ സീനിയർ സൂപ്രണ്ട്, തിരുവനന്തപുരം നോർത്ത് തപാൽ ഡിവിഷൻ, തിരുവനന്തപുരം-695001 എന്ന വിലാസത്തിൽ അയക്കാം. ssptvnorth.keralapost[at]gmail[dot]com/ dotpuramnorth.kl@indiapost.gov.in എന്നീ ഇമെയിൽ വിലാസങ്ങളിലും പരാതികൾ അറിയിക്കാം.
--NS--
(Visitor Counter : 22